
	Առաջարկվող նախագիծը կարող է դառնալ կարևոր քայլ Հայաստանում քաղաքացիական հասարակության և անկախ լրատվամիջոցների ֆինանսական անկախության ամրապնդման ուղղությամբ։ Սակայն դրա արդյունավետությունը կախված կլինի ոչ միայն օրենքի ընդունումից, այլ նաև կիրառման հստակ, ներառական և գործնական մեխանիզմներից։ Ճիշտ մշակված ենթաօրենսդրական կարգավորումների դեպքում նախաձեռնությունը կարող է խթանել հանրային մասնակցությունը, բարեգործության մշակույթը և հասարակական վստահությունը քաղաքացիական հատվածի նկատմամբ։
ԱՌԱՋԱՐԿ 1. 
Սահմանել առանձին փոխհատուցման շեմ ոչ առևտրային կազմակերպությունների (քաղաքացիական հասարակության կազմակերպություն (ՔՀԿ)) և լրատվամիջոցների նվիրատվությունների համար:
Եթե նվիրատվությունները ներառվեն նույն ընդհանուր սահմանաչափի մեջ, ինչ կրթության, առողջապահության և բնակարանային ծախսերը, քաղաքացիները հավանաբար առաջնահերթություն կտան սոցիալական ավելի անհետաձգելի կարիքներին։
Առաջարկվում է՝
· սահմանել առանձին տարեկան փոխհատուցման շեմ ՔՀԿ-ներին և լրատվամիջոցներին կատարված նվիրատվությունների համար,
· կամ կիրառել հավելյալ տոկոսային փոխհատուցում՝ քաղաքացիական մասնակցությունը խրախուսելու նպատակով։
(Առաջարկը մշակվել է մի խումբ ՔՀԿ-ների կողմից՝ ՀԿ Կենտրոնի համակարգմամբ)
	Ընդունվել է ի գիտություն:
	Հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը։
Ներկայացված առաջարկները կքննարկվեն Կառավարության վերոնշյալ որոշման նախագծի մշակման շրջանակում:

	Առաջարկվող նախագիծը կարող է դառնալ կարևոր քայլ Հայաստանում քաղաքացիական հասարակության և անկախ լրատվամիջոցների ֆինանսական անկախության ամրապնդման ուղղությամբ։ Սակայն դրա արդյունավետությունը կախված կլինի ոչ միայն օրենքի ընդունումից, այլ նաև կիրառման հստակ, ներառական և գործնական մեխանիզմներից։ Ճիշտ մշակված ենթաօրենսդրական կարգավորումների դեպքում նախաձեռնությունը կարող է խթանել հանրային մասնակցությունը, բարեգործության մշակույթը և հասարակական վստահությունը քաղաքացիական հատվածի նկատմամբ։
ԱՌԱՋԱՐԿ 2. 
Հստակեցնել շահառու կազմակերպությունների չափանիշները:
Կառավարության հետագա որոշումներում անհրաժեշտ է հստակ սահմանել՝
· որ ՔՀԿ-ներն ու լրատվամիջոցներն են կարող օգտվել մեխանիզմից,
· ինչ չափանիշներով են ընտրվելու շահառուները,
· ինչպես է բացառվելու քաղաքական կամ խտրական մոտեցումը։
Այս գործընթացի թափանցիկությունն ու ներառականությունն ապահովելու նպատակով առաջարկվում է ձևավորել աշխատանքային խումբ՝ պետական մարմինների, ՔՀԿ-խնդրի և լրատվամիջոցների ներկայացուցիչների մասնակցությամբ, որը կներգրավվի չափորոշիչների և կիրառման կարգերի մշակման գործընթացում։
(Առաջարկը մշակվել է մի խումբ ՔՀԿ-ների կողմից՝ ՀԿ Կենտրոնի համակարգմամբ)
	Ընդունվել է ի գիտություն:
	Նախագծով առաջարկվում է սահմանել, որ հասարակական կազմակերպությունների, կուսակցությունների և և լրատվական գործունեություն իրականացնող իրավաբանական անձանց (անհատական ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը։
Ներկայացված առաջարկները կքննարկվեն Կառավարության վերոնշյալ որոշման նախագծի մշակման շրջանակում:

	Առաջարկվող նախագիծը կարող է դառնալ կարևոր քայլ Հայաստանում քաղաքացիական հասարակության և անկախ լրատվամիջոցների ֆինանսական անկախության ամրապնդման ուղղությամբ։ Սակայն դրա արդյունավետությունը կախված կլինի ոչ միայն օրենքի ընդունումից, այլ նաև կիրառման հստակ, ներառական և գործնական մեխանիզմներից։ Ճիշտ մշակված ենթաօրենսդրական կարգավորումների դեպքում նախաձեռնությունը կարող է խթանել հանրային մասնակցությունը, բարեգործության մշակույթը և հասարակական վստահությունը քաղաքացիական հատվածի նկատմամբ։
ԱՌԱՋԱՐԿ 3. 
Սահմանել պարզ և թվայնացված ընթացակարգեր
Փոխհատուցման մեխանիզմը պետք է լինի հեշտ կիրառելի քաղաքացիների համար։
Առաջարկվում է՝
· նվազեցնել փաստաթղթային բեռը,
· ապահովել ավտոմատ տվյալների փոխանցում նվիրատվություն ստացող կազմակերպություններից հարկային մարմիններին։
(Առաջարկը մշակվել է մի խումբ ՔՀԿ-ների կողմից՝ ՀԿ Կենտրոնի համակարգմամբ)
	Ընդունվել է ի գիտություն:
	Նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը։
Ներկայացված առաջարկները կքննարկվեն Կառավարության վերոնշյալ որոշման նախագծի մշակման շրջանակում:

	1. Կանխատեսվում է ռիսկ պետական կառույցների և մեծ գործատուների կողմից աշխատակիցների ուղղորդում՝ կոնկրետ ՀԿ-ներին ֆինանսավորելու համար։ Առաջարկ՝ Արգելել աշխատավայրերում, կրթական և պետական հաստատություններում ցանկացած ուղղորդում կամ քարոզչություն կոնկրետ ՀԿ-ների օգտին և ապահովել արդյունավետ բողոքարկման մեխանիզմ։
2. Կանխատեսվում է քաղաքական կամ ոչ թափանցիկ որոշումների վտանգ, եթե հստակ սահմանված չլինի, թե ո՞ր ՀԿ-ներն ու մեդիա կազմակերպությունները կարող են օգտվել օրենքի հնարավորություններից։ Առաջարկ՝ Օրենքում սահմանել հստակ և օբյեկտիվ չափանիշներ ՀԿ և Մեդիա կազմակերպությունների վալիդացման համար։
3. Հստակ չեն ՀԿ և Մեդիա կազմակերպությունների հաշվետվողականության մեխանիզմները։ Առաջարկ՝ Սահմանել ընթացակարգեր, թույլատրելի գործառնական ծախսերի ցուցումներ և տրամադրել հստակ ձևանմուշներ՝ հաշվետվողականության ապահովման համար։
	Չի ընդունվել:
	Առաջին կետով ներկայացված ռիսկի վերաբերյալ հայտնում ենք, որ պարզ չէ, թե ինչպես պետք է արգելվի նման երևույթների տեղի ունենալը։ Ընդ որում, գտնում ենք, որ նման երևույթներ, օրինակ՝ պետական մարմիններում տեղի ունենալու դեպքում դրանց իրավական գնահատական տրամադրելու հարցն այլ իրավական ընթացակարգերի շրջանակում է։
Երկրորդ և երրորդ առաջարկների վերաբերյալ հայտնում ենք, որ նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները և փոխհատուցման առավելագույն չափը սահմանելու է Կառավարությունը։
Ընդ որում, հայտնում ենք, որ Կառավարության որոշմամբ չեն սահմանվելու առանձին հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) ցանկ, այլ սահմանվելու է այդ կազմակերպությունների շրջանակ։
Ներկայացված առաջարկները կքննարկվեն Կառավարության վերոնշյալ որոշման նախագծի մշակման շրջանակում:

	5
	Թրանսփարենսի Ինթերնեշնլ հակակոռուպցիոն կենտրոն

	Նախագծով առաջարկվում է ընդլայնել ՀՀ հարկային օրենսգրքով սահմանված սոցիալական ծախսերի շրջանակը՝ սոցիալական ծախս ճանաչելով նաև ֆիզիկական անձանց կողմից ոչ առևտրային կազմակերպություններին և զանգվածային լրատվության միջոցներին անհատույց փոխանցված դրամական միջոցները։ Այսինքն՝ ներկայումս գործող կարգավորման պայմաններում ֆիզիկական անձինք կարող են սոցիալական ծախսերի շրջանակում փոխհատուցում ստանալ, օրինակ, առողջապահության և կրթության գծով կատարված ծախսերի համար, իսկ Նախագծի ընդունման դեպքում նման փոխհատուցում հնարավոր կլինի ստանալ նաև ոչ առևտրային կազմակերպություններին և զանգվածային լրատվության միջոցներին կատարված դրամական փոխանցումների մասով։ 
Նախագծի հիմնավորման մեջ նշվում է, որ ներկայումս ոչ առևտրային կազմակերպություններին և զանգվածային լրատվության միջոցներին ֆիզիկական անձանց կողմից ֆինանսական աջակցություն տրամադրելու կառուցակարգեր ձևավորված չեն, և առաջարկվող կարգավորումը նպատակ ունի ստեղծել նման հնարավորություններ՝ սոցիալական ծախսերի համակարգի ընդլայնման միջոցով:                
Նախագիծը գաղափարական առումով շատ մոտ է քաղաքացիական հասարակության կազմակերպությունների կողմից առաջարկվող «1 տոկոսի ուղղման» մոդելին, որի հիմնական նպատակն էր քաղաքացիներին հնարավորություն տալ իրենց կողմից վճարվող եկամտային հարկի 1 տոկոսը սեփական ընտրությամբ ուղղորդել հանրօգուտ գործունեություն իրականացնող ոչ առևտրային կազմակերպություններին՝ դրանով իսկ լուծելով հետևյալ խնդիրները՝ քաղաքացիական մասնակցության խթանում, հանրային վստահության բարձրացում, քաղաքացիական հասարակության կազմակերպությունների ֆինանսավորման առավել կայուն և բազմազան աղբյուրների ձևավորում։ 
Այս իմաստով նախաձեռնությունը կարելի է դիտարկել որպես դրական զարգացում՝ քաղաքացու մասնակցությունը պետական ֆինանսական հոսքերը հանրօգուտ նպատակներին ուղղելու գործընթացում բարձրացնելու և քաղաքացիական հասարակության ֆինանսական կայունությանը նպաստելու տեսանկյունից։ 
Միևնույն ժամանակ, Նախագծով սահմանվող գործնական մեխանիզմները կարող են առաջացնել որոշակի կիրառական և ինստիտուցիոնալ խնդիրներ։ Մասնավորապես՝ 
1․ Նախագծի հիմնավորման մեջ ակնկալվող արդյունքների մասով նշվում է, որ Նախագծի ընդունմամբ կձևավորվեն լրացուցիչ ֆինանսական աջակցության կառուցակարգեր, առանց պետական բյուջեի էական եկամուտների նվազեցման։ Սակայն պետք է նշել, որ առաջարկվող մեխանիզմի արդյունավետությունը մեծապես կախված է կիրառման գործնական մոդելի ընտրությունից, մասնավորապես՝ դրա վարչարարական պարզությունից, քաղաքացիների ներգրավվածության աստիճանից և համակարգի գրավչությունից։ Ի տարբերություն «1 տոկոսի ուղղման» մոդելի, որտեղ քաղաքացին կարող է պարզ ձևով իր հարկային գործակալին ներկայացնել համապատասխան հանձնարարություն, ներկայացված կարգավորման պարագայում քաղաքացուց պահանջվում է մի շարք գործողությունների իրականացում, մասնավորապես՝
· դրամական փոխանցման իրականացում ոչ առևտրային կազմակերպությանը,
· փոխանցումը հավաստող փաստաթղթերի ձեռքբերում, 
· այդ տվյալների ներառում տարեկան եկամուտների հայտարարագրում, 
· և ապա միայն հարկային վերադարձի ստացում։ 
Առաջարկվող համակարգի պայմաններում քաղաքացու կողմից նախ անհրաժեշտ է փաստացի դրամական փոխանցում իրականացնել, իսկ վճարված գումարի հարկային վերադարձը տեղի է ունենում միայն տարեկան հայտարարագրի ներկայացման արդյունքում։ Այս գործընթացը ենթադրում է քաղաքացու ակտիվ վարչարարական ներգրավվածություն և բազմափուլ փաստաթղթաշրջանառություն, ինչը էապես բարդացնում է մեխանիզմի կիրառումը և, իր հերթին, կարող է նվազեցնել համակարգի գրավչությունն ու քաղաքացիների մասնակցության մակարդակը։ Ի տարբերություն «1 տոկոսի ուղղման» մոդելի, տվյալ դեպքում քաղաքացին նախ պետք է սեփական միջոցների հաշվին կատարի փոխանցում, ձեռք բերի համապատասխան հիմնավորող փաստաթղթեր և միայն դրանից հետո հնարավորություն ստանա օգտվելու հարկային փոխհատուցման մեխանիզմից։
Առաջարկություն․
Վերոնշյալ ռիսկերի նվազեցման նպատակով նպատակահարմար է դիտարկել գործընթացի պարզեցման և կիրառման արդյունավետության բարձրացմանն ուղղված մի շարք լուծումներ, մասնավորապես՝
· նախատեսել փոխանցումների և դրանց հիմնավորող փաստաթղթերի հաշվառման առավել պարզեցված և թվայնացված մեխանիզմ, այդ թվում՝ հնարավորինս ավտոմատացված ինտեգրում հարկային մարմնի տեղեկատվական համակարգերի հետ՝ նվազեցնելու քաղաքացու կողմից ձեռքով փաստաթղթաշրջանառություն իրականացնելու անհրաժեշտությունը, 
· դիտարկել սոցիալական ծախսերի վերադարձի գործընթացի առավել հաճախակի կամ ընթացիկ հաշվարկման հնարավորությունը՝ տարեկան մեկ անգամ իրականացվող վերադարձի փոխարեն, ինչը կարող է նվազեցնել վերադարձի ժամանակային ուշացման ազդեցությունը և բարձրացնել համակարգի գրավչությունը, 
· ապահովել, որ գործընթացը լինի առավել կանխատեսելի և օգտատիրոջ համար պարզ, մասնավորապես՝ հստակ և միասնական ուղեցույցների, օրինակելի ձևերի և նախապես լրացված տվյալների կիրառման միջոցով։
2․ Ներկայումս սոցիալական ծախսերի փոխհատուցման առավելագույն չափը սահմանված է տարեկան մինչև 100,000 դրամ, այդ թվում՝ առողջապահության և կրթության ուղղություններով։ Այս համատեքստում առաջանում է հետևյալ հարցադրումը․ արդյո՞ք քաղաքացիները կունենան բավարար մոտիվացիա իրենց սոցիալական ծախսերի փոխհատուցման սահմանափակ միջոցները ուղղելու ոչ առևտրային կազմակերպություններին կամ ԶԼՄ-ներին, եթե դրանք մրցում են այնպիսի առաջնահերթ ուղղությունների հետ, ինչպիսիք են առողջապահությունը և կրթությունը։
Գործնականում կարող է ձևավորվել իրավիճակ, երբ քաղաքացիները գերադասեն փոխհատուցման միջոցները ուղղել իրենց անմիջական կենսական կարիքներին, ինչը կնվազեցնի ՀԿ-ների և ԶԼՄ-ների ֆինանսավորման փաստացի ծավալները։
Առաջարկություն․
Հաշվի առնելով վերոգրյալը, նպատակահարմար կարող է դիտարկվել հետևյալ մոտեցումը՝ սոցիալական ծախսերի ընդհանուր տարեկան սահմանաչափի պահպանմանը զուգահեռ, նախատեսել առանձին նպատակային սահմանաչափ, որը բացառապես կվերաբերի ոչ առևտրային կազմակերպություններին և զանգվածային լրատվության միջոցներին ուղղված փոխանցումներին։
3․ Նախագծով առաջարկվում է, որ ոչ առևտրային կազմակերպությունների և զանգվածային լրատվության միջոցների շրջանակը սահմանվի Կառավարության կողմից։ Նման մոտեցումը ստեղծում է լայն հայեցողության և հնարավոր ընտրողականության ռիսկ, քանի որ առանց հստակ օրենքով սահմանված չափանիշների՝ կարող է ձևավորվել ոչ բավարար կանխատեսելի և թափանցիկ ընտրության համակարգ։ 
Առաջարկություն․
Այս առումով նպատակահարմար կարող է դիտարկվել, որ օրենքով կամ ենթաօրենսդրական մակարդակով հստակ սահմանվեն նվազագույն չափանիշներ, որոնց պետք է համապատասխանեն ոչ առևտրային կազմակերպությունները և զանգվածային լրատվության միջոցները՝ ծրագրին մասնակցելու համար։ Նման մոտեցումը կնպաստի ոչ միայն համակարգի թափանցիկության բարձրացմանը, այլ նաև կբացառի ընտրողականության հնարավոր ընկալումները և կապահովի բոլոր համապատասխան կազմակերպությունների հավասար մասնակցության հնարավորությունը։
	Ընդունվել է ի գիտություն:
	Առաջին կետով ներկայացված առաջարկների վերաբերյալ հայտնում ենք, որ նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը։
Ներկայացված առաջարկները կքննարկվեն Կառավարության վերոնշյալ որոշման նախագծի մշակման շրջանակում: 
Ինչ վերաբերում է սոցիալական ծախսը հաշվետու տարին ավարտվելուց հետո փոխհատուցելու փոխարեն ավելի հաճախ փոխհատուցելու առաջարկին, ապա հայտնում ենք, որ այն ընդունելի չէ, քանի որ սոցիալական ծախսերի փոխհատուցումը կարող է իրականացվել հարկային տարվա մասով հաշվարկված և (կամ) վճարված եկամտային հարկի գումարների առկայության ու եկամտային հարկի հայտարարագիր ներկայացնելու միջոցով, իսկ հայտարարագիրը ներկայացվում է հաշվետու տարին ավարտվելուց հետո։
Երկրորդ կետով ներկայացված առաջարկի վերաբերյալ հայտնում ենք, որ այն կքննարկվի վերոնշյալ Կառավարության որոշման նախագծի մշակման շրջանակում՝ հաշվի առնելով նաև պետական բյուջեի առկա հնարավորությունները։
Երրորդ կետով ներկայացված առաջարկի վերաբերյալ նույնպես հայտնում ենք, որ այն կքննարկվի վերոնշյալ Կառավարության որոշման նախագծի մշակման շրջանակում։
Ընդ որում, հայտնում ենք, որ Կառավարության որոշմամբ չեն սահմանվելու առանձին հասարակական կազմակերպությունների և լրատվական գործունեություն իրականացնող իրավաբանական անձանց (անհատ ձեռնարկատերերի) ցանկ, այլ սահմանվելու է այդ կազմակերպությունների շրջանակ։

	Ուսումնասիրելով «Հայաստանի Հանրապետության հարկային օրենսգրքում փոփոխություն կատարելու մասին» ՀՀ օրենքի նախագիծը՝ «Առաքելություն Հայաստան» ԲՀԿ-ն առաջարկում է նախագծով առաջարկվող կարգավորման փոխարեն սահմանել հետևյալ մեխանիզմը․
յուրաքանչյուր աշխատող քաղաքացի իրավունք ունենա տարեվերջում յուրաքանչյուր ամսվա վճարված եկամտահարկի 1 տոկոսի չափով իր համաձայնությամբ աջակցություն ուղղել իր կողմից ընտրված հասարակական կազմակերպությանը կամ զանգվածային լրատվության միջոցին։ Մեկ տոկոս գումարը հաշվարկվում է յուրաքանչյուր ամսվա կուտակած եկամտահարկի վրա։ Եթե անձը օգտվում է եկամտահարկի վերադարձի օրենքից, ապա աջակցության գումարը ներառում է միայն եկամտահարկի մնացորդի չօգտագործված մասը։
Ընդ որում, որպես խրախուսում, եկամուտների տարեկան հայտարարագիր լրացրած անձին 1 տոկոս աջակցության գումարից 20 տոկոսը վերադարձնել քաղաքացուն, իսկ մնացած 80 տոկոսը փոխանցել նրա կողմից նախընտրած կազմակերպությանը։
Առաջարկվող մոտեցումը միաժամանակ՝
· խթանում է եկամուտների հայտարարագրման մշակույթը,
· բարձրացնում է քաղաքացիների մասնակցությունը հանրային և քաղաքացիական նախաձեռնությունների ֆինանսավորմանը,
· ստեղծում է լրացուցիչ և թափանցիկ ֆինանսավորման աղբյուր հասարակական կազմակերպությունների և անկախ ԶԼՄ-ների համար,
· և ամրապնդում է պետություն–քաղաքացիական հասարակություն համագործակցության մեխանիզմները։
	Չի ընդունվել:
	Նախագիծը լրամշակվել է և նախապես առաջարկվող՝ կատարված սոցիալական ծախսի փոխհատուցման ընթացակարգը վերանայվել է ու նախատեսվում է, որ համապատասխան կազմակերպությանը ֆիզիկական անձի կողմից փոխանցումը կատարվելու է յուրաքանչյուր հաշվետու տարվա ավատից հետո եկամտային հարկի հայտարարագիրը ներկայացնելու ժամանակ։
[bookmark: _GoBack]Ինչ վերաբերում է փոխհատուցման չափին, ապա հայտնում ենք, որ նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը և հետևաբար, առաջարկությունը կքննարկվի Կառավարության նշյալ որոշման նախագծի մշակման շրջանակում՝ հաշվի առնելով նաև պետական բյուջեի հնարավորությունները։

	Նախագծով առաջարկվող դրույթը, ըստ որի ՈԱԿ-ների և ԶԼՄ-ների շրջանակը սահմանում է Կառավարությունը, հակասում է ՀՀ հարկային օրենսգրքի 3-րդ հոդվածով ամրագրված հարկային համակարգի հավասարության, պարզության և հստակության սկզբունքներին։ Օրենսդրական մակարդակում հստակ չափանիշների բացակայությունը ստեղծում է լայն հայեցողական լիազորություն գործադիրի համար, ինչը կարող է հանգեցնել քաղաքական կողմնակալության և որոշ ՀԿ-ների նկատմամբ խտրականության բացառման սկզբունքի խախտման: Առաջարկվում է Կառավարության կողմից կամայական ցանկեր սահմանելու փոխարեն օրենսգրքում ամրագրել օբյեկտիվ որակավորման չափանիշներ։ Որպես հիմք կարող են ծառայել «Հասարակական կազմակերպությունների մասին» օրենքով սահմանված հաշվետվողականության պահանջները և «Բարեգործության մասին» օրենքով սահմանված հանրօգուտ նպատակները։ Սա թույլ կտա ինքնաշխատ կերպով ներառել բոլոր այն կազմակերպությունները, որոնք ապահովում են թափանցիկություն և գործում են հանրային շահի շրջանակներում:
	Չի ընդունվել:
	Նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը։
Ընդ որում, հայտնում ենք, որ Կառավարության որոշմամբ չեն սահմանվելու առանձին հասարակական կազմակերպությունների և լրատվական գործունեություն իրականացնող իրավաբանական անձանց (անհատ ձեռնարկատերերի) ցանկ, այլ սահմանվելու է այդ կազմակերպությունների շրջանակ։
Ներկայացված առաջարկները կքննարկվեն Կառավարության վերոնշյալ որոշման նախագծի մշակման շրջանակում: Ընդ որում, կքննարկվի նաև համապատասխան չափանիշներ սահմանելու նպատակահարմարության հարցը։
Այս առումով, հայտնում ենք, որ ՀՀ հարկային օրենսգրքի 3-րդ հոդվածով ամրագրված հարկային համակարգի սկզբունքների մասով հակասություն առկա չէ։

	Նախագծով նախատեսվող փոխհատուցման մեխանիզմը պարունակում է ռիսկեր, որ ֆիզիկական անձինք և կազմակերպությունները կարող են մտնել համաձայնության մեջ՝ նվիրատվության գումարները հետվերադարձի (kickback) սկզբունքով կանխիկացնելու համար, ինչը կհանգեցնի պետական բյուջեի միջոցների հափշտակման: Առաջարկվում է անցում կատարել միջազգային պրակտիկայում հայտնի «տոկոսային հատկացման» (Percentage Designation) մոդելին։ Այս դեպքում ֆիզիկական անձը ոչ թե գումար է փոխանցում և հետ ստանում հարկը, այլ իր հաշվարկված հարկի որոշակի տոկոսը (օրինակ՝ 1%) հայտարարագրի միջոցով ուղղակիորեն հասցեագրում է կազմակերպությանը: Սա բացառում է գումարի ֆիզիկական շարժը դեպի անհատը և կտրուկ նվազեցնում է հարկային վարչարարության ռեսուրսների ծախսը։ 
	Չի ընդունվել:
	Նախ, հայտնում ենք, որ ներկայացված ռիսկն առկա է նաև առաջարկվող՝ հաշվարկված հարկի որոշակի տոկոսը (օրինակ՝ 1%) հայտարարագրի միջոցով ուղղակիորեն կազմակերպությանը հատկացնելու համակարգի դեպքում։
Միևնույն ժամանակ, հայտնում ենք, որ նախագիծը լրամշակվել է և նախապես առաջարկվող՝ կատարված սոցիալական ծախսի փոխհատուցման ընթացակարգը վերանայվել է ու նախատեսվում է, որ համապատասխան կազմակերպությանը ֆիզիկական անձի կողմից փոխանցումը կատարվելու է յուրաքանչյուր հաշվետու տարվա ավատից հետո եկամտային հարկի հայտարարագիրը ներկայացնելու ժամանակ։
Ինչ վերաբերում է փոխհատուցման չափին, ապա հայտնում ենք, որ այն կքննարկվի Կառավարության նշյալ որոշման նախագծի մշակման շրջանակում՝ հաշվի առնելով նաև պետական բյուջեի  հնարավորությունները։

	Հարկային օրենսգիրքը պահանջում է, որ հարկային վարչարարությունը լինի արդյունավետ և թափանցիկ: Նախագծում բացակայում են մեխանիզմները, թե ինչպես է պետությունը ապահովելու, որ ստացված հարկային հատկացումները ծախսվեն բացառապես սոցիալական նպատակներով, այլ ոչ թե կազմակերպության ղեկավար անձանց շքեղ ծախսերի վրա: Առաջարկվում է սահմանել, որ այս համակարգից օգտվող կազմակերպությունները պարտավոր են վարել առանձնացված հաշվառում։ Բացի այդ, կարող է կիրառվել «Բարեգործության մասին» օրենքի 12-րդ հոդվածի սահմանափակումը, ըստ որի վարչական ծախսերը չեն կարող գերազանցել ստացված միջոցների որոշակի տոկոսը:
	Չի ընդունվել:
	Նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը և առաջարկները կքննարկվեն Կառավարության նշյալ որոշման նախագծի մշակման շրջանակում։

	Նախագիծը չի պարունակում որևէ սահմանափակում՝ փոխկապակցված կազմակերպություններին հատկացումներ կատարելու վերաբերյալ։ Սա նշանակում է, որ հայտարարատուն կարող է իր հարկերը «նվիրաբերել» իր իսկ հիմնադրած կամ ղեկավարած ՀԿ-ին՝ փաստացի տնօրինելով սեփական հարկային պարտավորությունները և շրջանցելով հանրային բյուջեի ձևավորման տրամաբանությունը, ինչը հակասում է ՀՀ հարկային օրենսգրքի 30-րդ հոդվածի իմաստին։ Առաջարկվում է ՀՀ հարկային օրենսգրքի 147.1-ին հոդվածում ավելացնել հստակ արգելք. սոցիալական ծախսի փոխհատուցում կամ հատկացում չի կարող կատարվել, եթե փոխանցումն իրականացվել է նվիրատուի հետ փոխկապակցված կազմակերպությանը։ Սա համահունչ է նաև «Բարեգործության մասին» օրենքի 12-րդ հոդվածի 1-ին մասին, որն արգելում է նվիրատվությունների ընդունումը՝ ի շահ նվիրատուի օգտագործելու պայմանով։ 
	Չի ընդունվել:
	Նախագծով առաջարկվում է սահմանել, որ հասարակական կազմակերպությունների, կուսակցությունների լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը և առաջարկները կքննարկվեն Կառավարության նշյալ որոշման նախագծի մշակման շրջանակում։

	Հարգելի՛ գործընկերներ,
«Հայաստանի Հանրապետության հարկային օրենսգրքում փոփոխություն կատարելու մասին» ՀՀ օրենքի նախագծի ընդունումն իր մեջ պարունակում է մի շարք ռիսկեր, որոնք կարելի է դիտարկել հետևյալ տեսանկյուններից՝
1. Տեղեկատվական անվտանգության խաթարում․ նման կերպ ֆինանսավորվող ոչ առևտրային կազմակերպությունները, հատկապես՝ ԶԼՄ-ը, կարող են իրականացնել պետական համակարգի դեմ նպատակաուղղված բացահայտ կամ քողարկված ապատեղեկատվական արշավներ, ինչպես նաև ստեղծել հասարակական տրամադրություններ՝ դրանով խաթարելով որոշակի գործընթացներ թե՛ երկրի ներսում, թե՛ երկրից դուրս։ Հատկապես այն կարող է արտահայտվել ռազմական դրության կամ քաղաքական ճգնաժամերի ժամանակ։
2. Օտարերկրյա ազդեցության մեծացում պետության ռեսուրսների հաշվին․ ոչ բարեկամ երկրները տեղական միջնորդների միջոցով կարող են ֆինանսավորել իրենց նպատակներին ծառայող ոչ առտրային կազմակերպություններին և ԶԼՄ-ներին։
3. Աշխարհաքաղաքական կենտրոնների կամ օտարերկրյա հատուկ ծառայությունների կողմից ՀՀ հանրույթի տրամադրությունների լիարժեք տիրապետում․ համապատասխան տվյալների հնարավոր արտահոսքի դեպքում՝ աշխարհաքաղաքական կենտրոններին կամ հատուկ ծառայություններին առանց ջանք գործադրելու և այդ ճանապարհին առանց սխալներ թույլ տալու (կարևոր է ՀՀ հակազդող մարմինների համար) հասու կդառնան ՀՀ պետական և մասնավոր հատվածաները ներկայացնող խմբերի (զանգվածների) հնարավոր իրական հայացքների, մտածելակերպի, տրամադրությունների վերաբերյալ հույժ կարևոր տեղեկատվությունը։
4. «Փափուկ ուժի» մեծացում․ պետության ներսում գործող «Փափուկ ուժի» կենտրոնները կարող են ստանալ լիարժեք ֆինանսական ինքնավարություն, մեծացնել ազդեցությունն ու գործել առավել քողարկված։
5. Սահմանադրական կարգի խարխլում․ խոշոր կապիտալ ունեցող խմբերը կարող են ստեղծել ոչ առևտրային կազմակերպությունների և ԶԼՄ-ի ցանցեր, որոնք ժամանակի ընթացքում կարող են ունենալ առավել մեծ ազդեցություն հասարակական-քաղաքական կյանքի վրա, քան պետական ինստիտուտները․ արդյունքում՝ պետության մեջ կստեղծվի «պետություն»։
6. Պետական ինստիտուտների պատանդառում․ ըստ էության պետական բյուջեի հաշվին սնվող կազմակերպությունները, ելնելով նեղ խմբային շահերից, կարող են դրսևորել ագրեսիվ վարք և հանրային ճնշումների միջոցով ազդել կառավարման համակարգի վրա և ստիպել ընդունել այնպիսի որոշումներ, որոնք բխում են ոչ թե ՀՀ պետական շահերից, այլ՝ նեղ խմբային կամ օտարերկրյա շահառուների շահերից։  
7. Պաշտպանունակության խարխլում․ պետական բյուջեից դուրս բերվող գումարների անկանխատեսելի կտրուկ աճի պարագայում այն կարող է ուղիղ ազդել պետության պաշտպանունակության վրա, մասնավորապես՝ Կառավարությունը կարող է ստիպված լինել նվազեցնել ՀՀ ՊՆ և ԶՈւ, ՀՀ ԱԱԾ, ԱՀԾ, ՆԳՆ և ռազմարդյունաբերության հատկացումները։
8. Փողերի լվացում․
ա․ քաղաքացին կարող է փոխանցել համապատասխան գումարը փոխկապակցված ոչ առևտրային կազմակերպություններին կամ ԶԼՄ-ներին, որոնք էլ իրեն վերադարձնեն կանխիկ կամ այլ ծառայությունների տեսքով։
բ․ Որևէ պետական կառույցի ղեկավար կամ խոշոր տնտեսվարող կարող է իր աշխատակիցներին պարգևատրել, սակայն ստիպել եկամտահարկից փոխանցում կատարել իր հետ փոխկապակցված ոչ առևտրային կազմակերպություններին կամ ԶԼՄ-ին։
գ․ «բ» կետի տրամաբանությամբ կարող են նաև գործարկվել արտերկրից փողերի լվացման սխեմաներ՝ հետագայում ի հայտ գալու դեպքում վնաս հասցնելով նաև պետության վարկին։
9. Հոգեբանական ազդեցություն խոցելի խմբերի վրա․ որևէ հիմնարկի խոցելի աշխատակիցները կարող են ենթարկվել հոգեբանական ճնշումների թե՛ գործընկերների, թե՛ ղեկավարների կողմից և աշխատանքը կորցնելու վախից դրդված խոցելի աշխատակիցները համաձայնեն ուղղել իրենց միջոցները նախապես մատնանշված կազմակերպություններին։
10. Լրատվական դաշտի անկախության կորուստ․ ԶԼՄ-ները մեծ հավանականությամբ կարող են ընկնել քաղաքական կամ օլիգարխիկ որոշակի խմբերի ուղիղ ազդեցության տակ, քանի որ վերոհիշյալ խմբերն առանց «սեփական կապիտալի կորստի» կարող են «գնել» լրատվականների անկախությունը։ Արդյունքում՝ որոշ ժամանակ անց, լրատվական դաշտում գրեթե կկորի հնարավոր անաչառությունը։
11. Սոցիալ-հոգեբանական ազդեցություն․ արմատական գաղափարախոսություն ունեցող ոչ առևտրային կազմակերպությունների կամ ԶԼՄ-ների ֆինանսական աճի պարագայում այն կարող է հանգեցնել հնարավոր ատելության խոսքի մեծացմանն ու սոցիալական տարբեր խմբերի բևեռացման խորացմանը։
12. Պետական բյուջեի ծանրաբեռնվածություն․ եկամտային հարկի վերադարձի ծավալները կարող են անկանխատեսելիորեն աճել՝ կտրուկ կամ անկանխատեսելի ավելացնելով պետական բյուջեի բեռը։
Հաշվի առնելով վերոհիշյալը և մի շարք այլ ռիսկեր՝ Նախագիծն այս տեսքով համարում ենք խիստ ռիսկային ազգային անվտանգության տեսանկյունից և առաջարկում ենք չեղարկել այն։
Առաջարկում ենք նաև հետագայում նման Նախագծերի ներկայացման ժամանակ շրջանառել փաթեթային տարբերակները՝ ներառելով նաև օրենքից բխող համապատասխան նորմատիվ կարգավորման առաջարկները։
	Չի ընդունվել:
	Նախագծով առաջարկվում է սահմանել, որ հասարակական կազմակերպությունների, կուսակցությունների և լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը, դրանց ներկայացվող չափանիշները, փոխհատուցման առավելագույն չափը սահմանելու է Կառավարությունը։
Ընդ որում, հայտնում ենք, որ Կառավարության որոշմամբ չեն սահմանվելու առանձին հասարակական կազմակերպությունների լրատվական գործունեություն իրականացնող իրավաբանական անձանց (անհատ ձեռնարկատերերի) միջոցների ցանկ, այլ սահմանվելու է այդ կազմակերպությունների շրջանակ։
Այս առումով, հայտնում ենք, որ Կառավարության որոշմամբ հասարակական կազմակերպությունների լրատվական գործունեություն իրականացնող իրավաբանական անձանց (անհատ ձեռնարկատերերի) շրջանակը սահմանելիս հաշվի կառնվեն նաև ներկայացված ռիսկերը։





